ai4bharat/Pralekha huggingface dataset:
इलेक्ट्रानिक्स एवं आईटी मंत्रालय
राष्ट्रीय इलेक्ट्रानिकी एवं सूचना प्रौद्योगिकी संस्थान  ने रोजगार महानिदेशक  के सहयोग से एनआईईएलआईटी रोजगार मेला 2023 ‘‘युवा रोजगार मंच’’ - सशक्त युवा, सशक्त राष्ट्र का आयोजन किया
इस दौरान करीब 50 नियोक्ता डेस्क लगाये गये जिनमें 793 प्रतिभाशाली उम्मीदवारों का साक्षात्कार किया गया
इलेक्ट्रानिक्स एवं सूचना प्रौद्योगिकी मंत्रालय, भारत सरकार के तहत काम करने वाली एक स्वायतशासी वैज्ञानिक सोसायटी ‘राष्ट्रीय इलेक्ट्रानिकी एवं सूचना प्रौद्योगिकी संस्थान ’ ने श्रम एवं रोजगार मंत्रालय, भारत सरकार के रोजगार महानिदेशक  के साथ मिलकर एनआईईएलआईटी छात्रों के साथ ही दिव्यांगजनों  के लिये 24 और 25 अगस्त 2023 को नेशनल करियर सर्विस सेंटर, कड़कड़डूमा, विकास मार्ग, नयी दिल्ली में एनआईईएलआईटी रोजगार मेला 2023 ‘‘युवा रोजगार मंच’’ - सशक्त युवा, सशक्त राष्ट्र का आयोजन किया गया।
एनआईईएलआईटी के महानिदेशक, डॉ. मदन मोहन त्रिपाठी ने द्वीप जलाकर कार्यक्रम का उद्घाटन किया। डा. त्रिपाठी ने अपने उद्घाटन संबोधन में कहा कि एनआईईएलआईटी द्वारा डीजीई के सहयोग से आयोजित यह रोजगार मेला इस बात का उदाहरण है कि किस प्रकार से एक बड़ा काम आपसी सहयोग से किया जा सकता है। उन्होंने कहा कि आज की दुनिया में रोजगार के साथ उद्यमिता दोनों ही समान रूप से महत्वपूर्ण हैं। उन्होंने इस बात पर जोर दिया कि एनआईईएलआईटी दूसरी और तीसरी श्रेणी के शहरों में और रोजगार मेलों का आयोजन करेगा ताकि यह सुनिश्चित हो सके कि देश के हर कोने तक अवसरों का लाभ पहुंचे।
एनआईईएलआईटी रोजगार मेला 2023 ‘‘युवा रोजगार मंच’’ का आयोजन एनआईईएलआईटी की अपने छात्रों के समग्र विकास के प्रति समर्पण को दर्शाता है। दो दिन के इस कार्यक्रम में आईबीएम इंडिया, टेक महिन्द्रा, एनआईआईटी, माई मनी मंत्रा, जस्ट डायल, ईबिक्स कैश, हिन्दुस्तान वेलनेस, कुडोस आयुर्वेद, इन्वेस्टर क्लीनिक, एचडीबी फाइनेंसियल, जीआई ग्रुप जैसी नियोक्ता कंपनियों के 50 डेस्क लगाये गये थे। इनमें देश के विभिन्न हिस्सों से पहुंचे 793 उम्मीदवारों का साक्षात्कार किया गया।
रोजगार मेला के दौरान एनआईईएलआईटी और इंटेल विशेषज्ञों ने ‘‘भविष्य के कार्यबल के लिये कृत्रिम मेधा ’’ पर जानकारी देने के एक सत्र का भी आयोजन किया जिसमें उम्मीदवारों ने भविष्य को शक्ल देने में एआई इस्तेमाल की गहन जानकारी प्राप्त की।
सूचना, इलेक्ट्रानिकी और संचार प्रौद्योगिकी  के क्षेत्र में कौशल विकास को बढ़ावा देने तथा क्षमता निर्माण विस्तार में ठोस प्रतिबद्धता के साथ एनआईईएलआईटी ने अपने आप को पूरे देश में एक प्रमुख संस्थान के तौर पर स्थापित किया है। देशभर में संस्थान के 47 से अधिक खुद के/विस्तार केन्द्रों, के साथ ही अनेक उभरते केन्द्रों और 8,000 से अधिक प्रशिक्षण भागीदार देश भर में इसकी उपस्थिति के साक्षी हैं।
एनआईईएलआईटी अनेक उच्चस्तरीय कार्यक्रमों जैसे सराहनीय प्रयासों के जरिये हर साल बड़ी संख्या में कुशल उम्मीदवारों को तैयार करता है। इनमें डिग्री कार्यक्रमों और भविष्य की उभरती प्रौद्योगिकियों में दीर्घकालिक एवं अल्पकालिक कौशल अध्ययनों से जुड़े एनएसक्यूएफ के साथ ही ओ, ए, बी और सी लेवल प्रोग्राम शामिल हैं। इस तरह के व्यापक कार्यक्रमों से भागीदारों को तेजी से बदलते आईईसीटी क्षेत्र में जरूरी योग्यता के साथ आगे बढ़ने में मदद मिलती है।
खान मंत्रालय
केंद्रीय खान मंत्री श्री प्रल्हाद जोशी ने ओडिशा की दो नई लौह अयस्क खदानों में उत्पादन से जुड़ी गतिविधि का शुभारंभ किया
केंद्रीय खान मंत्री श्री प्रल्हाद जोशी और ओडिशा के मुख्यमंत्री श्री नवीन पटनायक ने आज संयुक्त रूप से ओडिशा की दो नई लौह अयस्क खदानों में उत्पादन से जुड़ी गतिविधि का शुभारंभ किया। ये हैं- जिलिंग-लैंग्लोटा लौह अयस्क ब्लॉक और गुआली लौह अयस्क ब्लॉक। दोनों खदानों की उत्पादन क्षमता 15 लाख टन प्रति माह है और इनमें लगभग 275 मिलियन टन का समेकित लौह अयस्क भंडार है। इस समारोह का आयोजन में वीडियो कॉन्फ्रेंसिंग के माध्यम से किया गया था और राज्य सभा से सांसद श्री अश्विनी वैष्णव भी इस दौरान उपस्थित थे।
ओडिशा राज्य में लौह अयस्क की कमी को दूर करने के लिए राज्य सरकार द्वारा केंद्र सरकार से एक अनुरोध के बाद 25 दिनों के भीतर ये खंड हाल ही में एक प्रादेशिक सार्वजनिक क्षेत्र के उपक्रम ओडिशा खनन निगम  के लिए आरक्षित किए गए थे।
इस मौके पर श्री प्रल्हाद जोशी ने कहा कि, “ये खानें छोटे उद्योगों के लिए आपूर्ति को स्थिर बनाने में सहायता करेंगी और इनसे राज्य में रोजगार के अनेक अवसर सृजित होंगे। दोनों खदानों से ओडिशा राज्य के लिए लगभग 4000-5000 करोड़ रुपये का वार्षिक राजस्व उत्पन्न होगा।" श्री जोशी ने ओडिशा के मुख्यमंत्री से राज्य में उत्पादन तथा राजस्व सृजन बढ़ाने के लिए सभी गैर-कार्यशील खानों की नीलामी एवं संचालन में और अधिक खानों को लाने का अनुरोध किया।
श्री जोशी ने ओडिशा सरकार को खनिज उत्पादन में देश को आत्मनिर्भर बनाने के प्रधानमंत्री श्री नरेन्द्र मोदी के सपने को साकार करने के लिए पूर्ण समर्थन देने का आश्वासन दिया। श्री जोशी ने इस बात पर भी जोर दिया कि ओडिशा खनन निगम द्वारा परिचालन इस राज्य में बाजार स्थिरीकरण और लौह अयस्क की उपलब्धता में बहुत महत्वपूर्ण भूमिका निभाएगा। इन खदानों में लौह अयस्क उत्पादन शुरू होने से राज्य में लौह अयस्क की कमी को काफी हद तक कम किया जा सकेगा और पूरे देश को भी इससे लाभ मिलेगा।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 179वां दिन
भारत का कोविड-19 टीकाकरण कवरेज 38.50 करोड़ के ऐतिहासिक पड़ाव के पार
आज शाम 7 बजे तक 34.10 लाख से अधिक टीके की खुराक दी गईं
18 से 44 वर्ष आयु वर्ग में अब तक 12 करोड़ से अधिक टीके की खुराक दी गईं
आज शाम 7 बजे की अनंतिम रिपोर्ट के अनुसार, भारत का कुल कोविड-19 टीकाकरण कवरेज 38.50 करोड़  को पार कर गया। सभी के लिए कोविड-19 टीकाकरण नया चरण 21 जून से शुरू हुआ। शाम 7 बजे की अनंतिम रिपोर्ट के अनुसार, आज 34.10 लाख  से अधिक टीकों की खुराक दी गईं।
आज 18 से 44 वर्ष के आयु वर्ग में 15,49,982 लोगों को टीके की पहली खुराक और 1,19,121 लोगों को दूसरी खुराक दी गई। टीकाकरण अभियान के तीसरे चरण की शुरुआत के बाद से अब तक कुल मिलाकर, 37 राज्यों/ केंद्र शासित प्रदेशों में 18 से 44 आयु वर्ग के 11,59,50,619 लोगों को पहली खुराक और 40,19,089 लोगों को दूसरी खुराक मिल चुकी है। आठ राज्यों- उत्तर प्रदेश, मध्य प्रदेश, राजस्थान, तमिलनाडु, बिहार, गुजरात, कर्नाटक और महाराष्ट्र- ने 18 से 44 वर्ष के आयु वर्ग में 50 लाख से अधिक कोविड-19 टीके की पहली खुराक दी है। इसके अलावा, आंध्र प्रदेश, असम, छत्तीसगढ़, दिल्ली, हरियाणा, झारखंड, केरल, तेलंगाना, हिमाचल प्रदेश, ओडिशा, पंजाब, उत्तराखंड और पश्चिम बंगाल ने पहली खुराक के लिए 18 से 44 वर्ष आयु वर्ग के 10 लाख से अधिक लाभार्थियों का कोविड-19 टीकाकरण किया है।
नीचे दी गई तालिका 18 से 44 वर्ष आयु वर्ग के लोगों के टीकाकरण की मौजूदा स्थिति को दर्शाती है:
|
|
क्रम संख्या
|
|
राज्य
|
|
पहली खुराक
|
|
दूसरी खुराक
|
|
1
|
|
अंडमान एवं निकोबार द्वीपसमूह
|
|
64726
|
|
64
|
|
2
|
|
आंध्र प्रदेश
|
|
2477281
|
|
47291
|
|
3
|
|
अरुणाचल प्रदेश
|
|
307796
|
|
275
|
|
4
|
|
असम
|
|
3185977
|
|
150350
|
|
5
|
|
बिहार
|
|
7144949
|
|
119629
|
|
6
|
|
चंडीगढ़
|
|
240840
|
|
1012
|
|
7
|
|
छत्तीसगढ़
|
|
3060719
|
|
84768
|
|
8
|
|
दादरा एवं नागर हवेली
|
|
201037
|
|
144
|
|
9
|
|
दमन एवं दीव
|
|
157601
|
|
659
|
|
10
|
|
दिल्ली
|
|
3305073
|
|
203981
|
|
11
|
|
गोवा
|
|
439612
|
|
9725
|
|
12
|
|
गुजरात
|
|
8619729
|
|
271658
|
|
13
|
|
हरियाणा
|
|
3723005
|
|
168299
|
|
14
|
|
हिमाचल प्रदेश
|
|
1196893
|
|
2223
|
|
15
|
|
जम्मू-कश्मीर
|
|
1149114
|
|
42409
|
|
16
|
|
झारखंड
|
|
2715635
|
|
101600
|
|
17
|
|
कर्नाटक
|
|
8258133
|
|
240387
|
|
18
|
|
केरल
|
|
2335587
|
|
163201
|
|
19
|
|
लद्दाख
|
|
86236
|
|
6
|
|
20
|
|
लक्षद्वीप
|
|
23660
|
|
57
|
|
21
|
|
मध्य प्रदेश
|
|
10356511
|
|
467913
|
|
22
|
|
महाराष्ट्र
|
|
8737844
|
|
375386
|
|
23
|
|
मणिपुर
|
|
350941
|
|
628
|
|
24
|
|
मेघालय
|
|
335784
|
|
175
|
|
25
|
|
मिजोरम
|
|
321619
|
|
490
|
|
26
|
|
नगालैंड
|
|
279141
|
|
338
|
|
27
|
|
ओडिशा
|
|
3733887
|
|
190824
|
|
28
|
|
पुद्दुचेरी
|
|
218653
|
|
1235
|
|
29
|
|
पंजाब
|
|
2063253
|
|
51140
|
|
30
|
|
राजस्थान
|
|
8295140
|
|
154469
|
|
31
|
|
सिक्किम
|
|
267056
|
|
94
|
|
32
|
|
तमिलनाडु
|
|
6586629
|
|
220895
|
|
33
|
|
तेलंगाना
|
|
4790906
|
|
223278
|
|
34
|
|
त्रिपुरा
|
|
936988
|
|
14469
|
|
35
|
|
उत्तर प्रदेश
|
|
13314357
|
|
394194
|
|
36
|
|
उत्तराखंड
|
|
1657210
|
|
40942
|
|
37
|
|
पश्चिम बंगाल
|
|
5011097
|
|
274881
|
|
|
|
कुल
|
|
115950619
|
|
4019089
शिक्षा मंत्रालय
'काशी तमिल संगमम्' में भाग लेने वाले तमिलनाडु के छात्रों के प्रतिनिधिमंडल ने 'त्रिवेणी संगम' में पवित्र डुबकी लगाई
इन छात्रों ने प्रयागराज शहर और उसके आसपास के ऐतिहासिक रुचि के विभिन्न स्थानों का भी भ्रमण किया
तमिलनाडु के छात्रों का एक समूह जैसे ही प्रयागराज शहर की यात्रा पर आया 'संगम नगरी' 'काशी तमिल संगमम्' से गूंज उठी। संगम घाट पर पहुंचने पर छात्रों का यह समूह 'हर हर महादेव' और 'भारत माता की जय' के नारे लगाते हुए काफी उत्साहित नजर आया और प्रयागराज के स्थानीय निवासियों ने भी उनका तहेदिल से स्वागत किया।
छात्रों की इस टोली ने त्रिवेणी संगम में डुबकी लगाने के बाद संगम तट पर स्थित हनुमान जी के दर्शन किए और उसके बाद उन्होंने ‘श्री आदि शंकर विमान मंडपम’ के भी दर्शन किए।
प्रयागराज के जिला प्रशासन ने यात्रा पर आए छात्रों के प्रतिनिधिमंडल के लिए बड़ी अच्छी व्यवस्था की थी। जिला प्रशासन के चुनिंदा सदस्य इन छात्रों के प्रतिनिधिमंडल को प्रयागराज शहर में और उसके आसपास के विभिन्न स्थानों अर्थात् - अक्षयवट , चंद्रशेखर आजाद पार्क, प्रयागराज संग्रहालय और श्री स्वामीनारायण मंदिर ले गए। 'संगम नगरी' में अपनी यात्रा के समापन के बाद, तमिलनाडु के छात्रों का यह प्रतिनिधिमंडल प्राचीन और पवित्र शहर अयोध्या के लिए रवाना हुआ।
अयोध्या के लिए रवाना होने के दौरान, छात्रों के इस समूह के सदस्यों में भारी उत्साह देखा गया और उन्होंने विभिन्न भ्रमण स्थलों पर 'सेल्फी' ली। वे देखे गए स्थलों के इतिहास के बारे में भी अधिक से अधिक जानने के इच्छुक थे। जिला प्रशासन ने एक पहल के रूप में, अपनी टीम के उन सदस्यों को चुना जो तमिल भाषा और संस्कृति से परिचित थे, ताकि बातचीत के दौरान किसी भी भाषाई बाधा से बचने के लिए छात्रों के प्रतिनिधिमंडल को एस्कॉर्ट किया जा सके।
रक्षा मंत्रालय
फ्रांसीसी नौसेना के जहाज एकोनिट की 28 अक्टूबर से 02 नवंबर, 2022 तक मुंबई यात्रा
फ्रांसीसी नौसेना के पांच ला फेयेट श्रेणी के युद्धपोतों में से एक एकोनिट 28 अक्टूबर से 02 नवंबर 2022 तक मुंबई की सद्भावना यात्रा पर था। जहाज के चालक दल ने भारतीय नौसेना के कर्मियों के साथ पेशेवर और सामाजिक बातचीत की। इस यात्रा का समापन भारतीय नौसेना के पश्चिमी बेड़े के युद्धपोत के साथ समुद्र में अभ्यास के साथ हुआ। इस फ्रिगेट ने इससे पहले 2015 में विशाखापत्तनम का दौरा किया था।
जहाज़ के कमांडिंग ऑफिसर, कमांडर ग्योन ने पश्चिमी नौसेना कमान के चीफ ऑफ स्टाफ वाइस एडमिरल कृष्णा स्वामीनाथन से मुलाकात की और आपसी हित के मुद्दों पर उनके साथ बातचीत की।
बीते दशकों में भारत और फ्रांस के बीच रक्षा संबंधी विभिन्न क्षेत्रों में सहयोग तेजी से बढ़ा है। एफएनएस एकोनिट की मुंबई की वर्तमान यात्रा दोनों नौसेनाओं के बीच बढ़ते सहयोग और उनकी बढ़ती हुई अंतःक्रियाशीलता का प्रतिबिंब है। क्षेत्र में शांति और स्थिरता का साझा हित होने के कारण दोनों नौसेनाएं उस लक्ष्य की दिशा में मिलकर काम करने के लिए प्रतिबद्ध हैं।
वित्त मंत्रालय
‘3.96 % सरकारी स्टॉक 2022’ की ब्रिकी  के लिए नीलामी, 5.15 % सरकारी स्टॉक 2025’ की ब्रिकी  के लिए नीलामी, नए सरकारी 2030 की बिक्री  के लिए नीलामी और ‘6.80% सरकारी स्टॉक 2060’ की ब्रिकी  के लिए नीलामी
भारत सरकार ने  मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘3.96 प्रतिशत सरकारी स्टॉक 2022’,  मूल्य आधारित नीलामी के जरिए 11,000 करोड़ रुपये  की अधिसूचित राशि के लिए ‘5.15 प्रतिशत सरकारी स्टॉक 2025’,  मूल्य आधारित नीलामी के जरिए 8,000 करोड़ रुपये  की अधिसूचित राशि के लिए नई सरकार स्टॉक, 2030 और  मूल्य आधारित नीलामी के जरिए 7,000 करोड़ रुपये  की अधिसूचित राशि के लिए ‘6.80% सरकारी स्टॉक 2060’ की ब्रिकी  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के लिए 2,000 करोड़ रुपये तक की अतिरिक्त सब्सक्रिप्शन बनाए रखने का विकल्प होगा। ये नीलामियां भारतीय रिजर्व बैंक, मुंबई कार्यालय, फोर्ट, मुम्बई द्वारा 27 नवंबर, 2020  को विविध मूल्य विधि का उपयोग करते हुए संचालित की जाएगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 27 नवंबर, 2020 को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 27 नवंबर, 2020  को की जाएगी और सफल बोलीदाताओं द्वारा भुगतान 1 दिसंबर  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई/2018-19/25, दिनांक 24 जुलाई 2018 के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
कृषि एवं किसान कल्याण मंत्रालय
देश भर में गेहूं की फसल की कटाई लॉकडाउन के बीच तेजी से है जारी
मध्य प्रदेश में 98-99%, राजस्थान में 92-95%, उत्तर प्रदेश में 85-88%, हरियाणा में 55-60% और पंजाब में 60-65% गेहूं की फसल की कटाई हो चुकी है
रबी 2020-21 सीजन में दलहन और तिलहन की खरीद भी प्रगति पर है
देश भर में गेहूं की फसल की कटाई लॉकडाउन के बीच तेज गति से जारी है। खरीफ 2020 के दौरान फसल की कटाई एवं मड़ाई  से संबंधित एसओपी  का पालन किसानों और श्रमिकों द्वारा किया जा रहा है। भारत सरकार के कृषि, सहकारिता और किसान कल्याण विभाग ने किसानों एवं खेतों में काम करने वाले श्रमिकों के स्वास्थ्य की रक्षा और कोरोना वायरस के फैलाव को रोकने के लिए राज्यों को मानक परिचालन प्रक्रिया परिचालित  कर दी है, ताकि इसका कड़ाई से पालन किया जा सके।
राज्यों से प्राप्त जानकारी के अनुसार, मध्य प्रदेश में लगभग 98-99%, राजस्थान में 92-95%, उत्तर प्रदेश में 85-88%, हरियाणा में 55-60%, पंजाब में 60-65% और अन्य राज्यों में 87-88% गेहूं की फसल की कटाई हो चुकी है।
रबी 2020-21 सीजन में मूल्य समर्थन योजना  के तहत किसानों से एमएसपी पर दलहन एवं तिलहन की खरीद वर्तमान में कर्नाटक, आंध्र प्रदेश, तेलंगाना, राजस्थान, महाराष्ट्र, उत्तर प्रदेश और हरियाणा में प्रगति पर है। लॉकडाउन अवधि के दौरान इन फसलों की खरीद की स्थिति निम्नानुसार है:
- 5 राज्यों अर्थात आंध्र प्रदेश, तेलंगाना, राजस्थान, महाराष्ट्र और उत्तर प्रदेश से 72,415.82 मीट्रिक टन चना  की खरीद की गई है।
- 7 राज्यों अर्थात तमिलनाडु, तेलंगाना, आंध्र प्रदेश, महाराष्ट्र, कर्नाटक, गुजरात और उड़ीसा से 1,20,023.29 मीट्रिक टन तूर दाल की खरीद की गई है।
- 3 राज्यों अर्थात राजस्थान, उत्तर प्रदेश और हरियाणा से 1,83,400.87 मीट्रिक टन सरसों की खरीद की गई है।
इस बीच, राष्ट्रीय बागवानी बोर्ड  ने देश भर में 618 एनएचबी-मान्यता प्राप्त नर्सरियों से फलों और सब्जियों की ‘उपलब्ध रोपण सामग्री’ के बारे में जानकारी एकत्र की है। यह जानकारी भारतीय बागवानी परिसंघ , कमोडिटी-आधारित उत्पादकों के संघों, राज्य बागवानी मिशनों, एनएचबी राज्य कार्यालयों और सभी संबंधित हितधारकों को भेज दी गई है। किसानों को आगामी रोपण सीजन के लिए मनमुताबिक रोपण सामग्री खरीदने की सुविधा देने के लिए एनबीएच ने यह जानकारी वेबसाइट  पर अपलोड कर दी है।
युवा कार्यक्रम एवं खेल मंत्रालय
तानिया सचदेव भारतीय महिला टीम में छाई, 44वें शतरंज ओलंपियाड में जीती
तानिया सचदेव ने चेन्नई के मामल्लापुरम में आयोजित 44वें शतरंज ओलंपियाड में महिला वर्ग के चौथे दौर के मैच में हंगरी के खिलाफ जीत हासिल की
तानिया सचदेव द्वारा बहुमूल्य अंक हासिल करने के लिए लड़ी गई लंबी लड़ाई की बदौलत भारत ने सोमवार को चेन्नई के मामल्लापुरम में आयोजित 44वें शतरंज ओलंपियाड में महिला वर्ग के चौथे दौर के मैच में हंगरी के खिलाफ 2.5-1.5 के अंतर से सनसनीखेज जीत दर्ज की।
कोनेरू हम्पी, द्रोणवल्ली हरिका और आर. वैशाली के अपने-अपने मुकाबले ड्रॉ के साथ समाप्त करने के बाद, सचदेव ने अवसर की मांग के अनुरूप शानदार प्रदर्शन किया। उसने निर्णायक अंक अर्जित करने के साथ-साथ टीम के लिए मैच हासिल करने के लिए ज़सोका गाल को हराया।
तमिलनाडु के मामल्लापुरम में आयोजित 44वें शतरंज ओलंपियाड में चौथे राउंड के मैच से पहले भारत की महिला टीम ए। 
मैच के बाद, सचदेव ने कहा, “यह एक बहुत ही कठिन स्थिति थी और मुझे पता था कि हमारे दो बोर्ड ड्रॉ में समाप्त हुए हैं। हमारे सामने एक मजबूत प्रतिद्वंद्वी था और अब समय आ गया है कि हमें मजबूत टीमों से खेलना होगा। इसलिए, मुझे लगता है कि हमें मुकाबले के लिए तैयार रहने की जरूरत है। हम अगले मैच की बेसब्री से प्रतीक्षा कर रहे हैं।”
भारत की महिला ए टीम के कोच अभिजीत कुंटे ने कहा, “टीमें पूरी तरह से संतुलित हैं और एक बार में एक ही राउंड पर ध्यान देना बेहद अहम है। आज के सभी मैचों में अच्छा संघर्ष देखने को मिला।”
तमिलनाडु के मामल्लापुरम में आयोजित 44वें शतरंज ओलंपियाड में चौथे राउंड के मैच की शुरुआत से पहले ओपन सेक्शन में इंडिया सी के सदस्य 
11वीं वरीयता प्राप्त भारतीय महिला बी टीम ने भी 2.5-1.5 के समान अंतर से एस्टोनिया को हराया। वंतिका अग्रवाल ने अपनी जीत के दौर को आगे बढ़ाते हुए टीम के लिए जीत का अंक हासिल किया जबकि अन्य तीन मैच ड्रॉ पर समाप्त हुए।
इस बीच, चौथे दिन के एक बड़े उलटफेर में, उज्बेकिस्तान के नोदिरबेक अब्दुसत्तारोव ने संयुक्त राज्य अमेरिका के पूर्व विश्व चैम्पियनशिप चैलेंजर फैबियानो कारुआना को हरा दिया। 17 साल के उभरते खिलाड़ी अब्दुसत्तारोव के प्रयासों की मदद से, उज्बेकिस्तान ने शीर्ष वरीयता प्राप्त संयुक्त राज्य अमेरिका को 2-2 की बराबरी पर रोक दिया।
ओपन सेक्शन के चौथे दौर के अन्य मैचों में भारत बी ने इटली के खिलाफ 3-1 से जीत दर्ज की। जहां गुकेश और निहाल सरीन ने जीत दर्ज की, वहीं आर. प्रज्ञानानंद और रौनक के मैच बराबरी पर समाप्त हुए।
गुकेश ने डेनियल वोकातुरो के खिलाफ शानदार खेल दिखाया। वोकातुरो ने रविवार को मैग्नस कार्लसन को ड्रॉ पर रोक दिया था। क्वीन्स गैम्बिट डिक्लाइंड गेम में, गुकेश ने रणनीतिक स्ट्रोक के साथ एक के बाद एक कई प्यादे हथियाए और 34 चालों के बाद उस समय अंक हासिल कर लिया जब उसकी रानी, रूक और बिशप ने उसके प्रतिद्वंद्वी के राजा को घेर लिया। दूसरी ओर जहां दूसरी वरीयता प्राप्त भारत ए को फ्रांस द्वारा सभी चार बोर्ड पर विभाजित अंकों के साथ 2-2 के अंतर से ड्रॉ पर रोक लिया गया, वहीं भारत सी 1.5-2.5 के अंतर से स्पेन से हार गया।
मंत्रिमण्डल
मंत्रिमंडल ने भारत और भूटान के बीच बाह्य अंतरिक्ष के शांतिपूर्ण उपयोग में सहयोग पर हुए एमओयू को स्वीकृति दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने आज भारत सरकार और भूटान सरकार के बीच 19 नवंबर, 2020 को दोनों पक्षों द्वारा बाहरी अंतरिक्ष के शांतिपूर्ण उपयोग में सहयोग पर हुए समझौता ज्ञापन  और उनके आदान-प्रदान को स्वीकृति दे दी है।
बिंदुवार विवरण :
इस एमओयू से पृथ्वी के दूरस्थ संवेदन; उपग्रह संचार और उपग्रह आधारित नौवहन; अंतरिक्ष विज्ञान और ग्रहों की खोज; अंतरिक्ष यान और अंतरिक्ष प्रणालियों तथा भू प्रणाली के उपयोग; और अंतरिक्ष प्रौद्योगिकी के उपयोग जैसे संभावित हित वाले क्षेत्रों में सहयोग बढ़ाना संभव होगा।
इस एमओयू के क्रम में डीओएस/ इसरो और भूटान के सूचना और संचार मंत्रालय  के सदस्यों के एक संयुक्त कार्यकारी समूह का गठन किया जाएगा, जो कार्यान्वयन की समयसीमा और साधनों सहित कार्ययोजना पर काम करेगा।
कार्यान्वयन की रणनीति और लक्ष्य:
एमओयू के क्रम में इस एमओयू के कार्यान्वयन की समयसीमा और साधनों सहित कार्ययोजना पर काम करने के लिए सहयोग के विशेष क्षेत्रों पर कार्यान्वयन की व्यवस्था की जाएगी तथा एक संयुक्त कार्यकारी समूह की स्थापना की जाएगी।
मुख्य प्रभाव :
एमओयू से पृथ्वी के दूरस्थ संवेदन; उपग्रह संचार; उपग्रह आधारित नौवहन; अंतरिक्ष विज्ञान और बाह्य अंतरिक्ष की खोज के क्षेत्र में सहयोग की संभावनाओं की खोज को बढ़ावा मिलेगा।
लाभार्थियों की संख्या :
इस एमओयू के माध्यम से भूटान सरकार के साथ सहयोग से मानवता के हित के लिए अंतरिक्ष तकनीक के उपयोग के क्षेत्र में संयुक्त गतिविधियों को बढ़ावा दिया जाएगा। इस प्रकार, देश के सभी तबके और क्षेत्र लाभान्वित होंगे।
पृष्ठभूमि :
भारत और भूटान औपचारिक अंतरिक्ष सहयोग कायम करने पर विचार विमर्श करते रहे हैं। एमईए ने नवंबर, 2017 में अंतरिक्ष सहयोग के लिए अंतर सरकार एमओयू के प्रस्ताव को भूटान के सामने रखा था। फरवरी, 2020 में द्विपक्षीय बैठक के दौरान अन्य सहयोग प्रस्तावों के साथ ही इस मसौदे पर भी विचार विमर्श किया गया था।
राजनयिक स्तर पर कुछ वार्ताओं के बाद दोनों पक्षों में एमओयू के व्यवहार्य मसौदे पर सहमति कायम हुई और उसे आंतरिक स्वीकृतियों के लिए आगे बढ़ाया गया। आवश्यक स्वीकृतियां हासिल करने के बाद दोनों पक्षों ने 19 नवंबर, 2020 को एमओयू पर हस्ताक्षर किए और आदान-प्रदान किया गया।
रक्षा मंत्रालय
एकीकृत रक्षा कर्मचारी मुख्यालय ने अपना 19वां स्थापना दिवस मनाया
एकीकृत रक्षा कर्मचारी मुख्यालय  आज अपना 19वां स्थापना दिवस मना रहा है। इस अवसर पर चीफ्स ऑफ स्टॉफ कमिटी  के चेयरमैन के आईडीएस प्रमुख लेफ्टिनेंट जनरल पी.एस. राजेश्वर ने सशस्त्र बलों के शहीदों को श्रद्धांजलि अर्पित करने के लिए राष्ट्रीय युद्ध स्मारक पर पुष्पचक्र समर्पित किया। तीनों सेनाओं के एचक्यू आईडीएस के वरिष्ठ अधिकारी भी इस कार्यक्रम में उपस्थित थे।
‘एकजुटता के जरिए विजय’ के लक्ष्य के साथ ‘तीनों सेनाओं की संस्था’ के रूप में 1 अक्टूबर, 2001 को एचक्यू आईडीएस की स्थापना की गई थी। उसी समय से आईडीएस ने मित्रवत देशों, तीनों सेनाओं की संस्थाओं में प्रशिक्षण, रक्षा क्षेत्र में खुफिया तंत्र की मजबूती और रक्ष बलों के लिए खरीद में प्रगति सहित आपदा राहत कार्यों, तीनों सेनाओं के लिए अभ्यासों का नेतृत्व किया है। एक ऐतिहासिक प्रयास के तहत, आईडीएस ने राष्ट्रीय युद्ध स्मारक का निर्माण किया, जिसका प्रधानमंत्री द्वारा 25 फरवरी, 2019 को उद्घाटन किया गया था। फिलहाल एक संयुक्त संगठन के रूप में, एकीकृत रक्षा कर्मचारी मुख्यालय रक्षा साइबर एजेंसी, रक्षा स्पेस एजेंसी और रक्षा बल विशेष संचालन डिविजन के संचालन की प्रगति में जुटा है।
इस अवसर पर एकीकृत रक्षा कर्मचारी मुख्यालय की ओर से सैनिकों और उनके परिजनों के लिए कई कार्यक्रम आयोजित किए गए।
विज्ञान एवं प्रौद्योगिकी मंत्रालय
एआरआई के अनुसंधानकर्ताओं ने रोगाणुओं का कुशलतापूर्वक पता लगाने के लिए बग स्निफर विकसित किया
विज्ञान और प्रौद्योगिकी विभाग, भारत सरकार के तहत एक स्वायत्त संस्थान के आघारकर अनुसंधान संस्थान , पुणे के अनुसंधानकर्ताओं ने बैक्टीरिया का तेजी से पता लगाने के लिए एक संवेदनशील और किफायती सेंसर विकसित किया है। यह पोर्टेबल उपकरण केवल 30 मिनट में एक मिलीलीटर नमूना से इतना कम कि केवल दस बैक्टीरिया कोशिकाओं का भी पता लगा सकता है। वर्तमान में, वे एक विधि पर काम कर रहे हैं जिसमे इस्चेरिचिया कोलाई और साल्मोनेला टाइफिम्यूरियम को अलग करने और इनका पता लगाने का काम साथ-साथ किया जा सकेगा।
प्रमुख अनुसंधानकर्ता डॉ धनंजय बोडास और एआरआई की उनकी टीम ने इसे 'बग स्निफर' कहा है, जो एक बायोसेंसर है। यह बैक्टीरिया की उपस्थिति का पता लगाने के लिए सिंथेटिक पेप्टाइड्स, चुंबकीय नैनोपार्टिकल्स और क्वांटम डॉट्स का उपयोग करता है। यह एक किफायती है और कम समय में जल और खाद्य जनित रोगाणुओं की जांच का प्रभावी तरीका प्रदान करता है। अनुसंधानकर्ताओं ने तांबे के तारों और पॉली  से बने माइक्रो चैनल से युक्त एक चिप भी विकसित किया है। रोगाणुओं का पता लगाने के लिए उपलब्ध पारंपरिक तकनीकें कम संवेदनशील हैं और कोशिकाओं की कम संख्या पता नहीं लगा सकती हैं। इसके अलावा पारंपरिक तारीके में समय तथा म्हणत अधिक लगता है। एआरओ उपकरण में 30 मिनट के भीतर प्रति 1 एमएल नमूने में 10 कोशिकाओं  का पता लगाने की क्षमता है।
सबसे ज्यादा रोग पैदा करने वाले बैक्टीरिया इस्चेरिचिया कोलाई और साल्मोनेला टायफिम्यूरियम को अलग-अलग रूप से और साथ-साथ सिंथेटिक पेप्टाइड्स का उपयोग करके पता लगाया जा सकता है, जो एक पहचान तत्व के रूप में कार्य करते हैं और पता लगाने की प्रक्रिया को विशिष्टता प्रदान करते हैं। यइन पेप्टाइड्स में, जो पता लगाए जाने वाले बैक्टीरिया के लिए अत्यधिक विशिष्ट हैं, बहुत कम विरोधी- प्रतिक्रिया होती है। यह जैव प्रौद्योगिकी जर्नल में प्रकाशित हुआ था। शुरू में, पेप्टाइड्स से जुड़े चुंबकीय नैनोकणों को बैक्टीरिया के साथ माइक्रोचैनल के माध्यम से प्रवाह करने की अनुमति दी गई थी।
बाहरी चुंबकीय क्षेत्र का अनुप्रयोग करने पर, पेप्टाइड से जुड़े बैक्टीरिया को पृथक किया गया। अंत में, क्वांटम डॉट्स के साथ टैग किए गए पेप्टाइड को जाँच पूरा करने के लिए माइक्रोचैनल्स के माध्यम से प्रबाहित किया गया। बैक्टीरिया को पकड़ने के बादक्वांटम-डॉट- से जुड़े पेप्टाइड्स के कारण माइक्रोचैनल्स ने मजबूत और स्थिर प्रतिदीप्ति का प्रदर्शन किया।.
बग स्निफर किफायती है, और इसे बनाने के लिए आवश्यक कच्चा माल आसानी से उपलब्ध हैं। प्रमुख अनुसंधानकर्ता डॉ धनंजय बोडास ने कहा कि नैनोसेंसर और इसे विकसित करने के लिए किए गए शोध में तेजी से लैब-ऑन-ए-चिप निदान के लिए कई संभावनाएं खुलेंगी।
वर्तमान में, अनुसंधानकर्ताइस्चेरिचियाकोलाई और साल्मोनेला टाइफिम्यूरियम का पता लगाने के साथ-साथ पृथक करने पर काम कर रहे हैं। इसके लिए लैंप  का उपयोग किया जा रहा है। डीएनए के प्रवर्धन के लिए यह एकल-ट्यूब तकनीक है और कुछ बीमारियों का पता लगाने के लिए कम लागत वाला विकल्प है। यह कार्य आईसीएमआर द्वारा वित्त पोषित है।
शोधपत्र का लिंक : https://doi.org/10.1016/j.jbiotec.2016.05.027
अधिक जानकारी के लिए कृपया संपर्क करें:
डॉ धनंजय बोडस , वैज्ञानिक, नैनोबायोसिस ग्रुप,
डॉ पीके धाकफेगलकर, निदेशक , एआरआई, पुणे,  ) के विवरण के लिए संपर्क किया जा सकता है।]
एएम/जेके
(Visitor Counter : 264
प्रधानमंत्री कार्यालय
प्रधानमंत्री श्री नरेन्द्र मोदी ने श्री रोद्दम नरसिम्हा के निधन पर गहरा शोक व्यक्त किया
प्रधानमंत्री श्री नरेन्द्र मोदी ने श्री रोद्दम नरसिम्हा के निधन पर गहरा शोक व्यक्त किया है।
प्रधानमंत्री ने एक ट्वीट में कहा,”श्री रोद्दम नरसिम्हा ने भारत की ज्ञान और जिज्ञासा की सर्वश्रेष्ठ परंपरा को साकार किया है। वे उत्कृष्ट वैज्ञानिक थे, जो भारत की प्रगति के लिए विज्ञान और नवाचार की शक्ति का लाभ उठाने के बारे में उत्सुक थे। उनके निधन से मुझे बहुत दुख हुआ है। उनके परिवार और मित्रों के लिए मेरी संवेदनाएं। ओम शांति”